Trakais basketbols
Trakais basketbols (angļu: BASEketball) ir 1998. gada amerikāņu filma, kuras režisors ir Deivids Cukers. Filma divreiz tika nominēta Zelta avenes balvai. Filmā galvenās lomas attēlo Trejs Pārkers, Mets Stouns, Dians Bahars, Jasmīne Blīta, Dženija Makārtija, Roberts Vons, Ernests Borgnains, Karīms Abduldžabārs un Viktorija Silvsteda. Filmā divi draugi izgudro jaunu spēli — beisketbolu. Beisketbols ir basketbols ar beisbola noteikumiem.